Lusiano wa Antiokia

Lusiano wa Antiokia (labda Samosata, leo Samsat, Uturuki, 240 hivi – labda Nikomedia, 7 Januari 312) alikuwa padri mwanateolojia ambaye alijulikana pia kwa uadilifu wake mkubwa na hatimaye alifia dini ya Ukristo kwa kukatwa kichwa au kwa kuachwa afe njaaAttwater, Donald and Catherine Rachel John. The Penguin Dictionary of Saints. 3rd edition. New York: Penguin Books, 1993. ISBN|0-14-051312-4.. 

Tangu kale anaheshimiwa na Wakatoliki na Waorthodoksi kama mtakatifu mfiadini.

Sikukuu yake huadhimishwa tarehe 7 JanuariMartyrologium Romanum au 15 Oktoba.

Maisha
Alipata upadrisho huko Antiokia akaanzisha chuo cha teolojia ambacho kilikwenda kinyume cha chuo cha Aleksandria kwa kutaka maneno ya Biblia yasifafanuliwe kiroho mno, na badala yake yachukuliwe yalivyo. 

Kwa ajili hiyo alifanya kazi kubwa ya kulinganisha nakala mbalimbali ili kuona maandiko asili yaliyopotea yalikuwaje. Eusebi wa Kaisarea alisifu utaalamu na ufasaha wakeChurch History IX, 6, 3. na kazi hiyo ni muhimu hata leo kwa wataalamu wa Biblia. Wengine waliomsifu ni Yohane Krisostomo, Sirili wa Aleksandria na Jeromu. 

Hata hivyo alihusishwa na uzushi akatengwa na Kanisa, ila baadaye alipatanishwa (285 hivi).

Chini ya kaisari Maximinus Daia, alifungwa na kupelekwa Nikomedia, alipoteswa sana akiwa gerezani miaka tisa bila kukubali kuasi dini yake. Hatimaye aliuawa.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Marejeo
 Gustave Bardy. Recherches sur saint Lucien d'Antioche et son école (Paris: Beauchesne, 1936).

Vyanzo

 Catholic Encyclopedia: St. Lucian of Antioch Retrieved on September 6, 2006. Contains bibliography.
 Philip Schaff and Henry Wace, Nicene and Post-Nicene Fathers vol. III, ch LXXVII
 Schaff, Philip, History of the Christian Church, Volume II: "Ante-Nicene Christianity. A.D. 100-325" Contains bibliography.
 Attwater, Donald and Catherine Rachel John. The Penguin Dictionary of Saints. 3rd edition. New York: Penguin Books, 1993. ISBN|0-14-051312-4.

Category:Waliozaliwa 240
Category:Waliofariki 312
Category:Mapadri
Category:Wanateolojia wa Uturuki
Category:Mababu wa Kanisa
Category:Wafiadini Wakristo
Category:Watakatifu wa Uturuki